Juana Rivas té tres dies per entregar els seus fills a son pare. És el que ha dictat l’Audiència de Granada. La dona es troba des de fa dues setmanes en parador desconegut amb els nins, per evitar que estiguin amb son pare, condemnat per maltractaments. El jutge de l’Audiència ha desestimat l’incident excepcional de nul·litat presentat per Rivas, perquè considera que no s’han vulnerat drets fonamentals ni garanties processals, tal com defensava la dona. Dimarts passat, la Justícia dictà una ordre de detenció contra Rivas. La seva defensa ha presentat un recurs d’empar davant el Tribunal Constitucional per evitar que la dona hagi d’entregar els fills a son pare.